《雪湖和章许续登高之约予复偶小冗不遂再用前韵申意 其一》
明代·谢迁

供具犹存旧赐金，可无嘉客伴豪吟。汗颜折简孤成约，极目高轩误枉临。

篱落晚香黄菊老，楼台情景白云深。空山木叶霜初落，行迹依稀尚易寻。

作者简介：（1449—1531）明浙江馀姚人，字于乔，号木斋。成化十一年进士第一，授修撰。累迁左庶子。弘治初，与日讲，帝屡称善。八年入内阁参预机务，累官太子太保、兵部尚书兼东阁大学士，与刘健、李东阳同辅政。秉节直亮，见事尤敏，时人有“李公谋，刘公断，谢公尤侃侃”之称。武宗嗣位，请诛刘瑾不纳，致仕。旋被诬夺职，瑾诛，复职。致仕。世宗即位，即遣使慰问。嘉靖六年，再起入阁，仅数月，以老辞归。卒谥文正。有《归田稿》。